Horstad gård

Horstad gård (Aaternativ dialektisk skrivemåte Hårstad) er ein gard i Åbygda i Bindal kommune i Nordland fylke. Garden, som skriv seg frå jernalderen, er i dag eigd av skipsreiaren og finansmannen Fred. Olsen, som overtok garden etter far sin, Thomas Olsen. Det totale arealet er på om lag 23.000 dekar. Eigendommen, som sidan 1959 har vore i familien Olsen sitt eige, har både jakt (små og storvilt) og fiskerettigheiter (i Åelva), og leigast i dag ut til turistføremål, kurs, konferansar o.l. Otto Sverdrup, den kjende polfararen og oppdagaren, vart fødd her på garden den 31. oktober 1854. Bygningane på garden har dei siste 5 åra gjennomgått omfattande opppussing og omjusteringar. Mellom anna er forpaktarboligen heilrenovert og bygd saman med det eldste fjøset som skriv seg frå 1800 talet.

Historie 
 Det er gjort funn frå jernalderen på garden. 
 På 1600-talet var garden krongods. 
 På 1700-talet hadde garden to sagbruk i drift. 
 Otto Neumann Knoph Sverdrup vart fødd på garden 31. oktober 1854 som nest eldst i en søskenflokk på 10. Han reiste ut i 17 års alderen for å jobbe som sjømann i inn og utenriksfart. Foreldra Ulrik Fredrik Suhm Sverdrup (1833-1914) og Petrika K. Sverdrup (1831-1885) flytta til Steinkjer med familien i 1874/75. 
 Mellom 1877/78 og 1914 vart garden eigd av britiske interesser, og fram til 1937 vart garden leigd som feriestad av primært britar. På folkemunne kalla ein denne perioden for "Engelsktida". 
 Edward A. Wilson (1872-1912), engelsk botanikar, lege og polfarar som av helsemessige årsaker var nokre somrar på garden (1898-1901). 
 Dei siste husmannsplassane vert seld ut, og frådelt som eigne bruk i perioden 1920-1925. 
 Hovudbygninga på garden var opphavleg i trønderlånstil. Taket vart gjort om til valmtak og huset fekk meir herregardspreg etter renoveringa i 1938. Hovedhuset som det vert kalla, er eit av dei eldste og best bevarte husa i Åbygda.

Gardsdrifta 
Sidan 1870-talet og fram til i dag har garden vore driven ved hjelp av ein tilsett bestyrar/forpaktar, og innleigd hjelp. Mjølkeproduksjonen vart lagt ned på 1970 talet, og ein gjekk over til kjøtproduksjon då dette vart sett på som meir lønsamt i lengda. Driftsbygninga frå 1941 står i dag tom. Det eldre steinfjøset vart omdisponert til redskapshus. Den dyrka jorda blir leigd bort som tilleggsjord. Det vert også drive med hogst i mindre skala. Det litt interessante er at dei fleste gardsbruka rundt om, som til utpå 1920 talet var husmannsplassar under garden framleis er i drift med mjølk og kjøttproduksjon. Det kunne i periodar vere så mange som 15 - 20 personar i arbeid på garden sysselsett med forskjellige gjeremål.

Eigarforhold (1600-talet-notid) 
 1600 og 1700-talet Krongods og etterhvert var delar av den også kyrkjegods.
 1800-1821 Peder Knoph 
 1821-1828 Birgitte Knoph (fødd Randulf), enka etter Peder Knoph.
 1829-1857 Peter Randolf Knoph
 1857-1874 Ulrik Fredrik Suhm Sverdrup 
 1874-1877 Julius Jachelln
 1877-1889 James Sydney Walker, første engelske eigar av garden. 
 1889-1897 William Archer
 1897-1914 Lionel Knight Rice, siste engelske eigar av garden.
 1914-1937 Emil Ekker, leigde ut elva og garden til britiske turistar.
 1937-1959 Johannes Sejersted Bødtker, kjøpte garden og dermed var "Engelsktida" forbi.
 1959-1969 Thomas Olsen
 1969-notid Fred. Olsen Spedisjon

Bestyrarar/forpaktarar (1879-notid) 
 1879-? Ole Svendsen Fuglstad
 Ukjend år Iver Johansen og Petter Eliassen
 1914-1937 Adolf Nilsen
 1937-1945 Kristian Røkke
 1945-1947 Erling Strand og Arne Skarstad
 1947-1951 Alf Halvorsen
 1951-1958 Arne Byre
 1958-1978 Hans Welde
 1978-1992 Åge Mathisen
 1992-1997 Arnt Heimstad
 1998-2003 Trond Heimstad
 2003-notid Jørn Bergerud

Byggverk i Bindal
Gardar i Nordland